**ლარისა ანდრეა იორდაკე** (რუმ. Larisa Iordache; დ. 19 ივნისი, 1996, ბუქარესტი, რუმინეთი) — რუმინელი სპორტული ტანმოვარჯიშე და რუმინეთის ქალთა სპორტული ტანვარჯიშის გუნდის ამჟამინდელი ლიდერი.

2008 წლის დასაწყისში იმ პოტენციალის გამო, რაც ლარისას ჰქონდა, რუმინული პრესა მას მოიხსენიებდა, როგორც — „ახალი ნადია". 2012 წლის ზაფხულის ოლიმპიურ თამაშებზე, იორდაკემ გუნდთან ერთად მესამე ადგილი დაიკავა. 2013 წლის მსოფლიო ჩემპიონატზე მან „floor exercise" ღონისძიებაში ბრინჯაოს მედალი მოიპოვა, მომდევნო წლის მსოფლიო ჩემპიონატზე — ვერცხლის მედლები „all-around" და „floor exercise" ღონისძიებებში, 2015 წლის მსოფლიო ჩემპიონატზე კი, ბრინჯაოს მედალი „all-around" ღონისძიებაში.

უფროსთა შორის პირველი გამოსვლისას, 2012 წლის ევროპის ჩემპიონატზე იორდაკემ 2 ოქროს მედალი მოიპოვა: ერთი გუნდთან ერთად, მეორე კი, „floor exercise" ღონისძიებაში. 2013 წელს მან ევროპის ტიტული მოიპოვა „balance beam" ღონისძიებაში, 2014 წლის ევროპის ჩემპიონატზე კი ყველაზე წარმატებული ტანმოვარჯიშე გახდა: გუნდთან ერთად და „floor exercise" ღონისძიებაში ოქროს მედლები მოიპოვა, „balance beam" ღონისძიებაში — ვერცხლი, ხოლო ღონისძიებაში „ბჯენითი ხტომები" — ბრინჯაო. იორდაკე მსოფლიო თასის ცხრაგზის ოქროს მედალოსანია.

პირადი ცხოვრება
---------------

იორდაკე ბუქარესტში (რუმინეთი) დაიბადა და დღემდე იქ ცხოვრობს. მისი საყვარელი ტანმოვარჯიშეა, ცნობილი რუმინელი ტანმოვარჯიშე ნადია კომანეჩი. ჰყავს უფროსი ძმა, რაზვანი. იორდაკე ტანვარჯიშში მას შემდეგ შეიყვანეს, როცა მისმა პირველმა მწვრთნელმა, მარიანა კამპეანუ-სილიშტეანუმ, გორგოლაჭებით სეირნობისას შეამჩნია. „ვფიქრობ, მან სიჩქარე და ენერგია შეამჩნია", — განაცხადა იორდაკემ, — „მე არ ამირჩევია ტანვარჯიში — მან ამირჩია მე. ეს უბრალოდ მოხდა. ძალიან მოხარული ვარ, რომ ასე შორს წავედი".

უმცროსთა შორის კარიერა
----------------------

ბუქარესტში დინამოს კლუბში იორდაკემ ვარჯიში ოთხწლინახევრისამ დაიწყო. 2008 წელს ის რუმინეთის უმცროსთა ეროვნული ნაკრების წევრი გახდა, რის შემდეგ მას რამონა მიქუ, ადელა პოპა, ლაქრამიოარა მოლდოვანი და კლაუდიუ (კრისტიან) მოლდოვანი წვრთნიდნენ.

### 2010

იორდაკეს პირველი მნიშვნელოვანი საერთაშორისო შეჯიბრება ევროპის ჩემპიონატი იყო, რომელიც ბირმინგემში, დიდ ბრიტანეთში ჩატარდა. მან გუნდს 55,550 ქულა მოუტანა, რის შედეგადაც რუმინეთის გუნდი მხოლოდ რუსეთის ნაკრებს ჩამორჩა და ვერცხლის მედალს დასჯერდა. ,,all-around’’ ღონისძიებაში იორდაკემ 55,675 ქულა დააგროვა, თუმცა ეს შედეგი ვიკტორია კომოვასა და ანასტასია გრიშინას შედეგზე უკეთესი არ აღმოჩნდა და ლარისას ბრინჯაოს მედალი ერგო. ღონისძიებაში „ბჯენითი ხტომები" იორდაკემ მეოთხე ადგილი დაიკავა (14,575), „floor exercise" ღონისძიებაში კი, ანასტასია გრიშინამ და მან თანაბარი ქულები (14,275) აიღეს და ოქროს მედლები დაიმსახურეს.

სექტემბერში რეშიცაში გამართულ რუმინეთის ჩემპიონატზე იორდაკემ 58,400 ქულით მეორეადგილოსან დიანა ბულიმარს თითქმის 4 ქულის სხვაობით აჯობა და „all-around" ღონისძიებაში გაიმარჯვა.

ოქტომბერში ლარისა საფრანგეთში ჩატარებულ შილტიგეიმის საერთაშორისო ჩემპიონატზე გამოვიდა. 58,000 ქულით მან „all-around" ღონისძიებაში გაიმარჯვა. ოქროს მედლები მოიპოვა „uneven bars" (14,250), „balance beam" (14,900) და „floor exercise" (14,500) ღონისძიებებშიც.„ბჯენითი ხტომები" ღონისძიებაში მას ელოდი პერეზმა აჯობა და ლარისას ვერცხლის მედალი ერგო.

### 2011

ივნისში იორდაკე ტრნავაში (სლოვაკეთი) გამართულ ტანვარჯიშის ფესტივალზე გამოვიდა, რომელშიც 9 ქვეყნიდან 29 ტანმოვარჯიშე ასპარეზობდა. 59,500 ქულით ლარისამ „all-around" ღონისძიებაში გაიმარჯვა და თითქმის ორი ქულით აჯობა ორგზის ოლიმპიურ მედალოსან ანა პავლოვას. იორდაკემ სამი ოქროს მედალი მოიპოვა: „uneven bars" (14,250), „balance beam" (15,600) და „floor exercise" (14.850).

მოგვიანებით, ივნისში, ლილეშალში ბრიტანეთის წინააღმდეგ საერთაშორისო შეხვედრაზე რუმინეთის გუნდმა პირველი ადგილი აიღო. რუმინელებმა ყველა ღონისძიებაში გაიმარჯვეს, გარდა „uneven bars" ღონისძიებისა. იორდაკემ „all-around" ღონისძიება მოიგო (58,300), თითქმის 5 ქულით გაუსწრო ბრიტანელ ვერცხლის მედალოსან გაბი ჯაფს.

შეჯიბრებათა ისტორია
-------------------

იორდაკე (ცენტრში) დიანა ბულიმართან და სანდრა იზბაშასთან ერთად, 2014
იორდაკე 2015 წელს

| წელი | ღონისძიება | Team | All-Aroound | ბჯენითი ხტომები | „uneven bars" | „balance beam" | „floor exercise" |
| --- | --- | --- | --- | --- | --- | --- | --- |
| **2009** | ტოპ ტანვარჯიშის თასი | 03 ﻿3 | 1ჩემპიონი |  | 7 | 1ჩემპიონი |  |
| **2010** | რუმინეთის საერთაშორისო ჩემპიონატი |  |  |  |  | 1ჩემპიონი | 1ჩემპიონი |
| ევროპის ჩემპიონატი უმცროსთა შორის | 2ვერცხლის მფლობელი | 2ვერცხლის მფლობელი |  |  | 2ვერცხლის მფლობელი | 1ჩემპიონი |
| **2011** | ტანვარჯიშის ფესტივალი |  | 1ჩემპიონი |  |  |  |  |
| რუმინეთი-დიდი ბრიტანეთი მეგობრული| | 1ჩემპიონი |  |  |  |  |
| საფრანგეთის ჩემპიონატი | 1ჩემპიონი |  |  |  |  |  |
| ევროპის ახალგაზრდული ზაფხულის ოლიმპიური ფესტივალი | 2ვერცხლის მფლობელი | 1ჩემპიონი | 2ვერცხლის მფლობელი | 2ვერცხლის მფლობელი | 1ჩემპიონი | 1ჩემპიონი |
| **2012** | ამერიკის თასი |  | 03 ﻿3 |  |  |  |  |
| დოჰას მსოფლიო თასი |  |  |  | 5 |  |  |
| ევროპის ჩემპიონატი | 1ჩემპიონი |  |  |  | 2ვერცხლის მფლობელი | 1ჩემპიონი |
| საფრანგეთი-რუმინეთი მეგობრული | 1ჩემპიონი | 1ჩემპიონი |  |  |  |  |
| გერმანია-დიდი ბრიტანეთი-რუმინეთი მეგობრული | 1ჩემპიონი | 1ჩემპიონი |  |  |  |  |
| **ოლიმპიური თამაშები** | 03 ﻿3 | **9** |  |  | **6** |  |
| **2013** | დოჰას მსოფლიო თასი |  |  | 2ვერცხლის მფლობელი | 6 | 1ჩემპიონი | 2ვერცხლის მფლობელი |
| ევროპის ჩემპიონატი |  | 2ვერცხლის მფლობელი | 2ვერცხლის მფლობელი |  | 1ჩემპიონი | 2ვერცხლის მფლობელი |
| ანადიის მსოფლიო თასი |  |  |  |  | 1ჩემპიონი | 1ჩემპიონი |
| რუმინეთის ეროვნული ჩემპიონატი | 2ვერცხლის მფლობელი | 1ჩემპიონი |  | 1ჩემპიონი | 1ჩემპიონი | 2ვერცხლის მფლობელი |
| მსოფლიო ჩემპიონატი |  | 4 |  |  | 7 | 03 ﻿3 |
| შტუტგარტის მსოფლიო თასი |  | 2ვერცხლის მფლობელი |  |  |  |  |
| გლაზგოს მსოფლიო თასი |  | 1ჩემპიონი |  |  |  |  |
| **2014** | დოჰას მსოფლიო თასი |  |  | 1ჩემპიონი |  | 1ჩემპიონი | 1ჩემპიონი |
| ბელგია-საფრანგეთი-რუმინეთი მეგობრული | 1ჩემპიონი | 1ჩემპიონი |  |  |  |  |
| ევროპის ჩემპიონატი | 1ჩემპიონი |  | 03 ﻿3 | 6 | 2ვერცხლის მფლობელი | 1ჩემპიონი |
| რუმინეთის ეროვნული ჩემპიონატი |  | 1ჩემპიონი | 1ჩემპიონი | 1ჩემპიონი | 2ვერცხლის მფლობელი | 1ჩემპიონი |
| შვეიცარია-გერმანია-რუმინეთი მეგობრული | 2ვერცხლის მფლობელი | 1ჩემპიონი | 1ჩემპიონი | 03 ﻿3 | 1ჩემპიონი | 1ჩემპიონი |
| მსოფლიო ჩემპიონატი | 4 | 2ვერცხლის მფლობელი |  |  | 5 | 2ვერცხლის მფლობელი |
| არტურ განდერის მემორიალი |  | 2ვერცხლის მფლობელი |  |  |  |  |
| შტუტგარტის მსოფლიო თასი |  | 1ჩემპიონი |  |  |  |  |
| გლაზგოს მსოფლიო თასი |  | 1ჩემპიონი |  |  |  |  |
| **2015** | საფრანგეთი-რუმინეთი მეგობრული | 1ჩემპიონი | 1ჩემპიონი |  |  |  |  |
| ეროვნული ჩემპიონატი | 1ჩემპიონი | 1ჩემპიონი |  | 1ჩემპიონი | 1ჩემპიონი | 1ჩემპიონი |
| ნოვარას თასი | 1ჩემპიონი | 1ჩემპიონი |  |  |  |  |
| მსოფლიო ჩემპიონატი |  | 03 ﻿3 |  |  |  |  |
| არტურ განდერის მემორიალი |  | 1ჩემპიონი |  |  |  |  |
| **2016** | ეროვნული ჩემპიონატი |  | 1ჩემპიონი |  | 1ჩემპიონი | 2ვერცხლის მფლობელი |  |
| საფრანგეთი-რუმინეთი მეგობრული |  | 2ვერცხლის მფლობელი |  |  |  |  |
| კემნიცის მეგობრული | 03 ﻿3 |  |  |  |  |  |
| **2017** |
| ევროპის ჩემპიონატი |  |  |  |  | 03 ﻿3 |  |
| კოპერის მსოფლიო თასი |  |  |  | 1ჩემპიონი | 1ჩემპიონი |  |
| საფრანგეთის ჩემპიონატი | 1ჩემპიონი |  |  |  |  |  |
| ზაფხულის უნივერსიადა |  | 1ჩემპიონი |  | 5 | 03 ﻿3 | 1ჩემპიონი |
| ეროვნული ჩემპიონატი | 2ვერცხლის მფლობელი | 1ჩემპიონი |  | 1ჩემპიონი | 1ჩემპიონი | 1ჩემპიონი |
| პარიზის მსოფლიო თასი |  |  |  | 4 | 1ჩემპიონი | 2ვერცხლის მფლობელი |

რესურსები ინტერნეტში
--------------------

ვიკისაწყობში არის გვერდი თემაზე:
***ლარისა იორდაკე***

* ლარისა იორდაკე Twitter-ზე

სქოლიო
------

1. ↑  Larisa Iordache. sports-reference.com
2. ↑  Larisa Andreea Iordache. BBC. ციტირების თარიღი: 17 August 2012.
3. 1 2 3  Popa, Loreta. Noua Nadia Romanian (9 March 2008). ციტირების თარიღი: 23 November 2014.
4. ↑  Morley, Gary; Appiah, Lidz-Ama. Larisa Iordache: The rise of the 'new Nadia Comaneci' (16 October 2014). ციტირების თარიღი: 24 October 2014.
5. ↑  TEAM DETAILLED [sic] RESULTS JUNIORS TEAM COMPETITION AND QUALIFICATIONS FOR CII & CI. 28th EUROPEAN ARTISTIC GYMNASTICS TEAM CHAMPIONSHIPS, BIRMINGHAM (GBR) 28 April – 2 May 2010
6. ↑  Komova Wins Junior European Title. International Gymnast Magazine (30 April 2010). ციტირების თარიღი: 16 July 2012.
7. ↑  Tweddle, Russia Bid Golden Farewell to Birmingham. International Gymnast Magazine (2 May 2010). ციტირების თარიღი: 16 July 2012.
8. ↑  Porgras, Koczi Defend Romanian Titles. International Gymnast Magazine (18 September 2010). ციტირების თარიღი: 16 July 2012.
9. ↑  France, Romania Best in Schiltigheim. International Gymnast Magazine (10 October 2010). ციტირების თარიღი: 16 July 2012.
10. ↑  Iordache Invincible at Gym-Festival of Trnava. International Gymnast Magazine (6 June 2011). ციტირების თარიღი: 16 July 2012.
11. ↑  Iordache Leads Romania Over British Juniors. International Gymnast Magazine (18 June 2011). ციტირების თარიღი: 16 July 2012.